Дөрөҫлөктө күргәс, ҡабул итергә кәрәк. Киреләнеү — ул кафырҙар сифаты. Улар күршеләре ине. Ҡәбилә лә шул уҡ ҡәбилә ине. Көрәйеш ҡәбиләһе. Көрәйештәр араһында кафырҙар ҙа, мосолмандар ҙа бар ине. Йәғни бер ҡәбиләнән булған хәлдә лә ҡабул итмәнеләр. Уларға нимә булды? Йәһәннәмгә киттеләр. Һәм, киреһенсә, меңдәрсә саҡрым алыҫлыҡта йәшәгән кешеләр Пәйғәмбәр Әфәндебеҙҙе (с.ғ.с.) ҡабул итте. Уларға нимә булды? Улар Алланың һөйөклө ҡолдары булды. Пәйғәмбәр Әфәндебеҙҙең дуҫтары булды. Улар инде һеҙҙең ата- бабаларығыҙ, беҙҙең ата-бабаларыбыҙ. Уларҙың бәрәкәте менән бөгөнгәсә был ерҙәр Ислам ҡәлғәһе булып ҡала алды, Аллаға шөкөр. Был турала ниңә һөйләйбеҙ? Сөнки хәҙер күп кеше ғәрәптәргә ышана. Әлбиттә, бөтөн ғәрәптәр ҙә насар түгел. Бер өлөшө. Пәйғәмбәрҙе (с.ғ.с.) яратмаған ғәрәптәр йәһәннәмгә китте. Пәйғәмбәрҙе яратмаған кеше, мин — мосолман, тип әйтһә лә, һуңғы һулышын алғанда иманы хәүеф аҫтында булыуы мөмкин, иманһыҙ китеүе мөмкин был доньянан. Бындағы кешеләр, Аллаға шөкөр, алыҫта булһалар ҙа, уларҙы күрмәһәләр ҙә, инандылар һәм йәннәттең иң юғары мәртәбәләренә өлгәштеләр. Шуның өсөн был ерҙәрҙә әүлиә күп. Был Пәйғәмбәр Әфәндебеҙҙең (с.ғ.с.) бәрәкәте менән була. Аллаһ юлы — пәйғәмбәр юлы, әһл-и сөннәт һәм йәмәғәт юлы ул. Уларҙан башҡа берәүҙә лә әүлиә юҡ. Улар бөтөн сәхәбәләрҙе ҡабул итәләр. Кеше эшенә ҡыҫылмайҙар. Үҙ эштәре менән булышалар, үҙ вазифаларын башҡаралар. Башҡаларҙы күҙәтергә кәрәкмәй.